
Ekonomická spolupráca,  rozvoj infraštruktúry pre rýchlo rastúce mestá v Indii, voda a riadenie vodného hospodárstva














Veda a technológia, energetika, malé a stredné podnikanie


























































Spolupráca v obrannom priemysle
















Poľnohospodárstvo, zavlažovanie a vodné zdroje


















Turistický ruch, kultúra a kontakty medzi obyvateľmi










Textilný a farmaceutický priemysel, ayurveda a tradičná medicína













































Spolupráca v oblasti železníc, automobilového priemyslu a ťažkého priemyslu







































Ostatné záležitosti

	
Obojstranne bolo konštatovaná potreba organizovať v budúcnosti zasadnutia zmiešanej komisie v regulárnych intervaloch, najlepšie jedenkrát ročne za účasti zástupcov súkromného sektora oboch krajín.

Bola dosiahnutá zhoda a súčasne obe strany zdôraznili potrebu revitalizácie činnosti „Obchodnej rady“ a  pravidelnej realizácie „Business Fóra“ striedavo v partnerských krajinách s cieľom vybudovať priame kontakty medzi podnikateľmi oboch krajín, ktoré prispejú k posilneniu bilaterálneho obchodu a k rozšíreniu investičných možností. 

Indická strana informovala o súčasných iniciatívach zameraných na zvýšenie investičných aktivít krajiny pod názvom „Ease of Doing Business“ and „Make in India“. Cieľom projektu „Make in India“ je vytvoriť z krajiny globálnu výrobnú základňu. Ide o aktivitu, ktorá sa má stať hnacou silou pre rast inovácií, zvýšenie úrovne pracovných zručností, ochrany práv duševného vlastníctva a vybudovania prvotriednej výrobnej infraštruktúry. V tejto súvislosti indická strana uvíta účasť slovenských firiem a spoločností na tomto projekte.

Zástupcovia oboch strán súhlasili s potrebou a koncentráciu úsilia na diverzifikáciu komodít „tovarového koša“, ktoré sú v súčasnosti medzi našimi krajinami obchodované. K dosiahnutiu tohto cieľa by mala prispieť aj aktívna účasť podnikateľov na špecializovaných výstavách a veľtrhoch organizovaných v partnerských krajinách.

Obojstranne bola odsúhlasená potreba zlepšenia spolupráce medzi národnými organizáciami na podporu obchodu a podnikateľskými zväzmi oboch krajín.  Majúc na zreteli tento cieľ,  obe strany budú podporovať a aktivizovať činnosť podnikateľských rád, ktoré pracujú pod patronátom národných obchodných a priemyselných komôr (Federácia indických obchodných a priemyselných komôr a Slovenská obchodná a priemyselná komora).

Zástupcovia oboch strán rokovali aj o otázkach spolupráce vo finančnom sektore s cieľom hľadať nové prístupy a prostriedky pre podporu obchodnej spolupráce. Za týmto účelom a s cieľom odstrániť určité nezrovnalosti týkajúci sa výkladu platnosti Dohody o zabránení dvojitému zdaneniu medzi ČSSR a Indiou (podpísaná 27. januára 1986 v Dillí. SR, ako nástupnícka krajina do nej sukcedovala), obe strany sa zhodli na potrebe ukončenia negociačného procesu expertov ministerstiev financií SR a Indie a na potrebe uzatvorenia novej dohody o zabránení dvojitému zdaneniu.


Indická strana informovala, že vláda Indickej republiky vyhlásila ambiciózny plán výstavby 100 nových (smart) miest. Na realizáciu tohto plánu budú potrebné rozsiahle finančné zdroje 
a technologická spolupráca. V tejto súvislosti indická strana ponúka možnosť participácie slovenských firiem a spoločností na tomto projekte.

Indická strana si je vedomá, že Slovenská republika má skúsenosti z tejto oblasti a disponuje potrebnými technológiami. Na základe týchto poznatkov indická strana pripraví návrh memoranda o porozumení a spolupráci v oblasti riadenia odpadového a vodného hospodárstva a tento predloží slovenskej strane.

Obe stany skonštatovali, že zmluvný rámec pre túto spoluprácu existuje a je založený 
na Dohode o spolupráci vo vede a technológiách, podpísanej dňa 9. októbra 1996. Obojstranne bolo konštatované, že napriek dosiahnutému pokroku v spolupráci v uplynulých rokoch, súčasná úroveň spolupráce zaostáva za možnosťami, ktoré existujú a je potrebná reaktivácia tejto spolupráce. Obe strany vyjadrili ochotu podporiť relevantné inštitúcie v tomto úsilí. 
Nedostatkom spolupráce skutočnosť, že v súčasnosti neexistuje žiaden „Program spolupráce“ na 3 ročné obdobie a spolupráca je latentná. V tejto súvislosti indická strana požiadala slovenskú stranu o inštruovanie relevantných inštitúcií SR s cieľom zlepšiť súčasný stav.

Indická strana informovala o nastávajúcej realizácii 2 mega projektov z oblasti energetiky. Pôjde o výstavbu 2 energetických blokov, každý o výkone 400 MV. Indická strana by uvítala účasť slovenských firiem a spoločností na tomto projekte

Slovenská strana ponúkla svoje skúsenosti a kapacity pri výstavbe, ako aj modernizácii tepelných elektrárni. Súčasne zdôraznila, že v čase bývalého Československa bolo v Indii postavených 5 tepelných elektrárni na báze spaľovania uhlia. Ďalší priestor pre spoluprácu v sektore energetiky existuje pri hlbinnej ťažbe uhlia a využití technológie čistenia uhlia. Slovenská technológia je v tejto oblasti špičková a v praxi overená.



Relevantné ministerstvá pre riadenie aktivít MSP (MH SR a Ministerstvo mikro, malého a stredného podnikania IR) vyjadrili ochotu uzatvoriť memorandum o spolupráci v oblasti mikro, malého a stredného podnikania.
Indická strana informovala o súčasnej situácii procesu schvaľovania MOU, pričom zdôraznila, že proces je v štádiu finalizácie a MOU bude skoro pripravené na podpis.


Zúčastnené strany sa informovali o súčasnom stave obranného priemyslu a indikovali svoj záujem o ďalšiu spoluprácu v obrannom priemysle a v predaji jeho výrobkov 
na tretích trhoch. Bolo konštatované, že SR má dlhoročnú a úspešnú históriu v zbrojárskej výrobe. Jej výrobky boli dodané do mnohých krajín sveta vrátane Indie. Slovenská strana prezentovala možnosti týkajúce sa zvýšenia tejto spolupráce a indikovala záujem o spoluprácu formou vytipovania jej nových foriem a prostriedkov.


Obe strany zdôraznili, že v oblasti poľnohospodárstva, zavlažovania a vodohospodárstva existuje značný potenciál tvoriaci priestor pre spoluprácu. S cieľom zlepšiť súčasnú úroveň spolupráce v poľnohospodárskom odvetví a zvýšiť výmenu vedomostí v týchto oblastiach sa obe strany dohodli na zahájení spolupráce pri zlepšovaní živočíšnej produkcie a spracovaní primárnych poľnohospodárskych produktov, ako aj v oblasti vodohospodárstva (zavlažovacie a kanalizačné systémy). Obe strany vyjadrili záujem o spoluprácu medzi vysokými školami a výskumno-vývojovými inštitúciami vrátane programov študentských a medzifakultných výmen.

	
India deklarovala, že vzájomná turistická výmena je na nízkej úrovni. Zástupcovia indickej strany informovali, že krajina umožnila zahraničným investorom možnosť stať sa 100 % vlastníkov turistických zariadení.  Cestovným kanceláriám na oboch stranách sa odporúča preskúmať možnosti a užšie spolupracovať na zvýšení počtov zájazdov, exkurzií a objemu skupinového cestovného ruchu.


Indická strana uviedla, že textilný priemysel je dôležitý sektor, v ktorom má obchod medzi oboma krajinami v priebehu rokov tendenciu narastať. S cieľom podporiť spoluprácu v textilnom 
a odevnom priemysle požiadala slovenskú stranu uviesť príslušný slovenský orgán pôsobiaci v tejto oblasti, s ktorým môžu indické spoločnosti a iné orgány jednať. Slovenská strana môže tiež využiť investičné príležitosti v Indii, a to automatické povoľovanie až 100 % vstup priamych zahraničných investícií do textilného sektora a výroby textilných strojov.

Indická strana informovala o tom, že registračný proces pre generiká je v Slovenskej republike zdĺhavý, a preto negatívne ovplyvňuje indický export. Požiadala slovenskú stranu o pomoc a o prerokovanie tejto témy s príslušnými regulačnými orgánmi SR.




Indická strana ďalej navrhla zintenzívniť spoluprácu medzi Národným farmaceutickým ústavom pre vzdelávanie a výskum IR (NIPER) a Štátnym ústavom pre kontrolu liečiv Slovenskej republiky v oblasti školenia regulátorov liečiv, regulačných štúdií, výmeny technických informácií a spoločných projektov výskumu a vývoja. S cieľom posunúť tento proces ďalej pripravil Národný farmaceutický ústav pre vzdelávanie a výskum (NIPER) návrh Memoranda o porozumení, ktorý prostredníctvom ZÚ SR Dillí zašle slovenskej strane. 



Vzhľadom na súčasný boom v  rozvoji a modernizácii železníc v Indii, slovenská strana, na základe bohatých a dlhoročných skúseností v tejto oblasti, ponúkla spoluprácu v oblasti železničnej dopravy (budovanie železničnej infraštruktúr a ich riadenie, modernizácia, opravy a údržba železničných koľajových vozidiel ...).
S cieľom podporiť túto spoluprácu sa pripravuje na podpis Memorandum o porozumení medzi Indickými železnicami a Ministerstvom dopravy, výstavby a regionálneho rozvoja Slovenskej republiky.


Obe strany deklarovali silu a postavenie automobilového priemyslu v ekonomikách oboch krajín. Indická strana prejavila záujem o spoluprácu v automobilovom priemysle, ako aj pri dodávkach náhradných dielov.
Na základe vyššie uvedeného, indická strana požiadala slovenskú stranu o poskytnutie kontaktných údajov na priemyselné zväzy a hlavných výrobcov automobilov a automobilových súčiastok za účelom poskytnutia informácií a možnej spolupráce s indickými priemyselným asociáciami (SIAM a ACMA).

Zástupca Ministerstva ťažkého priemyslu a štátnych podnikov IR informoval o záujme indickej spoločnosti Heavy Engineering Corporation Limited, Ranchi a PSU vybudovať v Slovenskej republike výrobnú kapacitu týkajúcu sa produkcie výkovkov a odliatkov.

V ostatnom obe strany prerokovali záležitosti týkajúce sa vízovej problematiky, B2B spolupráce, spolupráce v oblasti normotvorby, metrológie a skúšobníctva a rokovali tiež o stave zmluvnej základne medzi SR a IR.

Slovenská a indická strana oznámili, že príprava Memoranda o porozumení týkajúceho sa spolupráce v oblasti štandardizácie a posudzovania zhody medzi BIS a SOSMT je v záverečnom štádiu negociácií. Obe strany vyjadrili súhlas s podpisom tohto Memoranda o porozumení čo najskôr.

Slovenská strana informovala indickú stranu o nevyhnutnosti prehodnotiť všetky existujúce bilaterálne zmluvy. Proces ich revízie nateraz nebol realizovaný. Slovenská strana navrhla dohodnúť stretnutia a rokovania na odbornej úrovni medzi odbormi medzinárodného práva relevantných ministerstiev počas druhého polroka 2015 v Slovenskej republike alebo v Indii.
	
Pokračovať v realizácii zmiešaných komisií, pričom dbať na regulárny interval ich zasadnutí. Do prípravy a samotnej realizácie zasadnutia Komisie hlbšie zapojiť podnikateľský sektor.


Zabezpečiť revitalizáciu „Obchodnej rady“ a pravidelne realizovať, po dohode s indickou stranou, „Business Fóra“.







Zabezpečiť informovanosť slovenských podnikateľov o týchto aktivitách a možnosti zúčastniť na pripravovaných projektoch v tejto oblasti.












Diverzifikácia tovarového koša vzájomného obchodu sa stáva prioritou obchodnej spolupráce. Za týmto účelom sa obe strany budú informovať o pripravovaných výstavách a veľtrhoch v SR a Indii a budú podporovať účasť podnikateľov na týchto podujatiach. 




Pre dosiahnutie cieľa väčšej vyváženosti obchodnej výmeny sú nevyhnutné aktuálne a včasné informácie. V tejto súvislosti je potrebná aktívnejšia spolupráca podnikateľských rád, obchodný komôr, organizácii na podporu obchodu a investícií, ako aj relevantných priemyselných zväzov.






Vzhľadom na doterajší stav negociácií medzi MF SR a MF Indie ohľadom predmetnej dohody sa javí potreba zvýšenej aktivity v ďalších rokovaniach. Zasadnutie Komisie konštatovalo nevyhnutnosť ukončiť tento proces čo najskôr, čím negociáciám vytvorilo ďalší priestor (ukončenie rokovaní o platnosti „starej“ Dohody... a rokovania o uzatvorení  novej Dohody o zabránení dvojitému zdaneniu medzi SR a Indiou. 






Zabezpečiť väčšiu informovanosť slovenskej podnikateľskej sféry o tomto projekte a podmienkach účasti.








Predmetné MOU bude zaslané slovenskej strane prostredníctvom ZÚ SR Dillí. Slovenská strana posúdi MOU a následne sa vyjadrí.






Zabezpečiť „Program  spolupráce“ na 3 ročné obdobie v súvislosti s požiadavkou indickej strany.



















Zabezpečiť náležitú informovanosť podnikateľskej sféry o tomto projekte vrátane podmienok pre účasť.






Zistiť stav stávajúceho technologického zariadenia elektrárni vybudovaných bývalým  Československom s akcentom na možnosti jeho rekonštrukcie a modernizácie.










Po ukončení schvaľovacieho procesu pre uzatvorenie MOU na indickej strane, následne pripraviť potrebné úkony týkajúce sa podpisu tohto dokumentu na slovenskej strane.









Sledovať vývoj tendrov na dodávky špeciálnej techniky pre potreby indickej armády, na ktorých participujú slovenské firmy. Hľadať nové formy a prostriedky spolupráce v tejto oblasti s akcentom na uzatvorenie zmluvného dokumentu o spolupráci relevantných rezortov.









Posúdiť možnosti navrhovanej spolupráce s indickou stranou a odpovedať na výzvy.



















Posúdiť výzvu indickej strany a hľadať nové možnosti a prostriedky pre revitalizáciu cestovného ruchu a turistiky medzi SR a Indiou.









Poskytnúť indickej strane relevantné informácie týkajúce sa slovenského textilného priemyslu, vrátane profesijných zväzov a združení.













Preveriť skutkový stav registračného procesu generík a následne informovať indickú stranu. V prípade možností urýchliť tento proces.







Odporúča sa pozitívne zareagovať na indickú iniciatívu na zlepšenie spolupráce národných farmaceutických ústavov a uzatvorenie MOU týkajúce sa spolupráce v tejto oblasti.














Podporiť zapojenie sa relevantných slovenských firiem a spoločností do rozvojových aktivít indických železníc a uzatvoriť MOU medzi Indickými železnicami a MDVRR SR.











Podporiť záujem o spoluprácu v automobilovom priemysle medzi SR a Indiou, poskytnúť indickej strane kontaktné údaje na relevantné priemyselné zväzy a profesijné združenia.











Preveriť serióznosť investičného zámeru spoločnosti Heavy Engineering Corporation Ltd. Na základe výsledkov zisteného záujmu podniknúť ďalšie aktivity.











Po ukončení záverečných negociácií následne realizovať podpis MOU







Pripraviť rokovania expertov medzinárodného práva týkajúce sa revízie zmluvnej základne medzi SR a Indiou.

Ihneď po skončení schvaľovacieho procesu na indickej strane

Ihneď po skončení negociácií

